KORRALDUS

Valga	17. detsember 2018 nr 469

Auhinna „Valga valla aastaring“ statuut

Kohaliku omavalitsuse korralduse seaduse § 30 lõike 1 punkti 3 alusel, annab Valga Vallavalitsus korralduse

1.	Kinnitada tunnustamise kord vastavalt lisale.

2.	Korraldus jõustub 17.12.2018. a.

3.	Tunnistada kehtetuks Valga Linnavalitsuse 10. detsembri 2014. a korraldus nr 343 auhinna „Valga aastaring“ statuut. 

Margus Lepik
vallavanem	Anastasija Kikkas
jurist vallasekretäri ülesannetes

Ärakirjad: kultuuri- ja haridusteenistus
	      kommunikatsiooniteenistus

Lisa
Valga Vallavalitsuse 
17.12.2018 korraldusele nr 469

Auhinna „Valga valla aastaring“ statuut

1.	Käesoleva korraga reguleeritakse Valga valla auhinna „Valga valla aastaring“ andmine, mis antakse Valga vallas tegutsevatele isikutele, isikute gruppidele, kollektiividele, mittetulundusühingutele, asutustele jms ühendustele, kes oma tegevusega on aasta jooksul olnud silmapaistev, eeskujuks teisele vallaelanikele ja/või tänu nende tegevusele on paranenud vallaelanike heaolu ning pälvinud suure tähelepanu Valga valla elanike seas või kogukonnas.

2.	Ettepanekuid tunnustamiseks võivad teha kõik füüsilised isikud ja Valga vallas tegutsevad asutused, organisatsioonid jm. Ettepanekute tegemise ajast teatatakse avalikult hiljemalt iga aasta 20. detsembriks. Ettepanek esitatakse kirjalikult ning peab sisaldama andmeid isiku või organisatsiooni kohta, ülevaadet kandidaadi tegevusest ja argumenteeritud hinnangut.

3.	Ettepanekud esitatakse Valga Vallavalitsusse hiljemalt iga aasta 20. jaanuariks.

4.	Tunnustamise otsustab vallavanema poolt käskkirjaga moodustatud komisjon. Komisjonil on õigus igal aastal anda välja kuni 5 (viis) auhinda. 

5.	Nominentide nimed avalikustatakse vallavalitsuse poolt 20 päeva enne auhinna saaja pidulikku väljakuulutamist.

6.	Auhinna saajad avalikustatakse Valga valla kodulehel www.valga.ee. 

7.	Auhinna saajad kuulutatakse välja ühe kuu jooksul arvates ettepanekute esitamisest.